DECIZIA COMISIEI
din 22 octombrie 2009
de modificare a Deciziei 2006/636/CE de stabilire, pe stat membru, a defalcării anuale a valorii sprijinului comunitar pentru dezvoltarea rurală pentru perioada 1 ianuarie 2007-31 decembrie 2013
[notificată cu numărul C(2009) 8033]
(2009/782/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (1), în special articolul 69 alineatul (4),
întrucât:
(1)
Germania și Suedia au decis, în conformitate cu articolul 136 din Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (2), să pună la dispoziție începând din 2011, pentru programarea dezvoltării rurale, o sumă calculată în conformitate cu articolul 69 alineatul (7) din regulamentul respectiv și stabilită în anexa III la Regulamentul (CE) nr. 639/2009 al Comisiei (3), finanțată din Fondul european agricol pentru dezvoltare rurală (FEADR).
(2)
Decizia 2008/788/CE a Comisiei din 3 octombrie 2008 de stabilire a sumelor nete care rezultă din aplicarea modulării voluntare în Portugalia pentru anii calendaristici 2009-2012 (4) a fost abrogată și înlocuită cu Decizia 2009/780/CE a Comisiei (5) pentru a se ține seama de decizia Portugaliei de a nu aplica modularea voluntară pentru anul calendaristic 2009.
(3)
Prin urmare, Decizia 2009/379/CE a Comisiei din 11 mai 2009 de stabilire a sumelor care, în temeiul Regulamentelor (CE) nr. 1782/2003, (CE) nr. 378/2007, (CE) nr. 479/2008 și (CE) nr. 73/2009 ale Consiliului, sunt puse la dispoziția FEADR și a sumelor disponibile pentru cheltuielile FEGA (6) a fost modificată prin Decizia 2009/781/CE a Comisiei (7) pentru a se ține seama de aceste noi sume transferate către și din FEADR.
(4)
În urma adoptării Deciziei 2009/780/CE și a Deciziei 2009/781/CE, sumele puse la dispoziția FEADR trebuie adaptate și adăugate la defalcările anuale ale sprijinului comunitar pentru dezvoltarea rurală.
(5)
Prin urmare, Decizia 2006/636/CE a Comisiei (8) trebuie modificată în consecință,
ADOPTĂ PREZENTA DECIZIE:
Articolul 1
Anexa la Decizia 2006/636/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 22 octombrie 2009.